Cuneiform Tablet ATHE 66
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-dí-a-bi-im ù ku-lu-ma-a qí-bi-ma um-ma PUZUR₄-a-šur-ma áš-pu-ra-ku-nu-tí um-ma a-na-ku-ma AN.NA-ki ša bi-lá-tim ag-ra-ma a-na ni-na-ša-a li-ší-ú-nim a-ša-me-ma a-li-ki a-na wa-áš-ḫa-ni-a lá ú-šu-ru šu-ma wa-aḫ-šu-ša-na-i-im ù kà-ni-ší-im ša ma-mì-tám ub-lu-ni-ni ṭup-pí ik-ta-áš-dam i-na sí-ki-im dí-na-ma li-ší-ú-nim ig-ri-šu-nu a-ma-kam-ma qí-bi-a ù {d}UTU-tap-pá-i iš-tí AN.NA li-li-kam ṣú-ḫa-ri na-ḫi-da-ma KÙ.BABBAR ša ru-ba-tim ù ša GAL zi-ri-im lu-ša-áš-qí-lu a-na ku-lu-ma-a qí-bi-ma 12 {TÚG}lu-bu-ší-e pá-ṣí-ú-tim 2.5 GÚ.TA LUGAL-sú-en₆ i-dí-in-ma URUDU a-na ša-lim-a-šur DUMU a-šur-UTU-ši e-zi-ib ŠÀ.BA 3.5 ma-na KÙ.BABBAR da-da-a a-ḫu-šu ú-šé-bi-lam i-na wa-aḫ-šu-ša-na da-da-a IGI a-ḫu-qar aṣ-ba-sú-ma um-ma a-na-ku-ma ší-tí URUDU dí-nam um-ma šu-ut-ma a-lá-an KÙ.BABBAR a-nim mì-ma ší-im TÚG.ḪI.A ša-nim i li-bi₄-a lá i-ba-ší a-ma-kam IGI 2 ší-na ra-ki-sú a-šar URUDU mì-ma i li-bi₄-šu ib-tù-ru iš-tù u₄-mì-im ša URUDU il₅-qé-ú 1.5 GÍN.TA lu-úṣ-ba-am